
 ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI

H O T Ă R Â R E

privind înfiinţarea serviciilor de transport public local în  municipiul Focşani
           Consiliul Local al municipiului Focşani, judeţul Vrancea, întrunit în şedinţa ordinară:  

· Văzând proiectul de hotărâre iniţiat de domnul primar Ing. Decebal Bacinschi, prin care se propune aprobarea înfiinţării serviciilor de transport public local în municipiul Focşani şi raportul Compartimentului de Transport Public Local nr. 50710/15.08.2008;

· Văzând avizul favorabil al Comisiei pentru buget, finante, investitii, libera initiativa, economic si servicii publice;
      -  Având în vedere prevederile Legii nr. 92/2007, privind serviciile de transport public local;

·   Ţinând cont de Ordinul nr. 356/2007, privind aprobarea Normelor metodologice pentru pentru aplicarea prevederilor Legii nr. 265/2007;

-   în baza   art. 36,  alin. (2), lit.d), alin. (6), lit. a), pct.14, pct.19 şi în temeiul art. 45, alin. (6) din  Legea nr. 215/2001, privind administraţia publică locală, republicată, cu modificările şi completările ulterioare.  
H O T Ă R ĂŞ T E:

Art.1.   Se aprobă înfiinţarea următoarelor categorii de servicii publice:
a) transport persoane, bunuri şi mărfuri în regim de taxi;

b) transport cu autoturisme în regim de închiriere;
c) transportul de bunuri şi mărfuri în regim contractual; 

d) transportul de mărfuri realizat cu tractoare cu remorci sau semiremorci;

          e)  transportul efectuat cu vehicule speciale destinate serviciilor funerare.
Art.2 Executarea hotărârii va fi asigurată conform legii, de către Primarul  municipiului Focşani, prin Direcţia administraţie publică locală, Direcţia economică,  Serviciul autorizare agenţi economici şi liberă iniţiativă, Compartimentul de transport public local.

PREŞEDINTE DE ŞEDINŢĂ,

        Dobre Vasile
                                                                                                  Contrasemnează,

                                                              SECRETARUL MUNICIPIULUI 


          FOCŞANI

                                                                               Corhană Eduard Marian

Municipiul  Focşani, 30.09.2008 

